
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 16,00 
στρεμμάτων στη θέση «ΝΕΚΡΟΤΑΦΕΙΟ» της περι¬ 
φέρειας Κοινότητας θαυμακού του Νομού Φθιώτι¬ 
δας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Κοινότητας Καλ- 


πακίου Ιωαννίνων στο Ο.Τ. 51 2 

Τροποποίηση ρυμοτομικού σχεδίου Χρυσούπολης Ν. 
Καβάλας στα Ο.Τ. Γ368, Γ369 και Γ367 Φ.Π. 1/ 

05.11. 3 

Έγκριση τοπικού ρυμοτομικού σχεδίου για τον χαρα¬ 
κτηρισμό χώρου ανέγερσης σχολείου και καθορι¬ 
σμός όρων και περιορισμών δόμησης στη συνοικία 
της Αγ. Παρασκευής του Δήμου Βόλου Ν. Μαγνη¬ 
σίας . 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 3196 (1) 

Κήρυξη ως αναδασωτέας έκτασης εμβαδού 16,00 στρεμ¬ 
μάτων στη θέση «ΝΕΚΡΟΤΑΦΕΙΟ» της περιφέρειας 
Κοινότητας θαυμακού του Νομού Φθιώτιδας. 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λπ.». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 


α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80 

β. 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 6747/29.9.97 απόφαση του Γεν. Γραμμα¬ 
τέα Στ. Ελλάδας «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθ. 5217/14.10.97 πρόταση του Δασαρχείου 
Λαμίας, από την οποία προκύπτει ότι η έκταση που αναφέ- 
ρεται στο θέμα είχε κατά το χρόνο της καταστροφής της, 
που έγινε από πυρκαγιά στις 3.10.1997, δασικό χαρα¬ 
κτήρα, κατά την έννοια του άρθρου 3 παρ. 2 Ν. 998/79 και 
ως εκ τούτου επιβάλλεται η κήρυξή της ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση, της δασικής βλά¬ 
στησης που καταστράφηκε από πυρκαγιά στις 3.10.1997, 
τη δημόσια δασική έκταση εμβαδού δέκα έξι στρεμμάτων 
που βρίσκεται στη θέση «ΝΕΚΡΟΤΑΦΕΙΟ» περιφέρειας 
Κοινότητας θαυμακού του Νομού Φθιώτιδας και προσδιο¬ 
ρίζεται από τα στοιχεία Α, Β, Γ, Α, όπως φαίνονται στο συ¬ 
νημμένο διάγραμμα, το οποίο αποτελεί αναπόσπαστο μέ¬ 
ρος της απόφασης αυτής και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση και αγροτικές καλλιέρ¬ 
γειες. 

Νότια: Δημόσια δασική έκταση. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Οκτωβρίου 1997 

Με εντολή Γεν. Γραμ. Περιφέρειας 
Ο Διευθυντής Δασών 
ΔΗΜ. ΤΣΟΥΤΣΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 7583 (2) 

Τροποποίηση ρυμοτομικού σχεδίου Κοινότητας Καλπα¬ 
κίου Ιωαννίνων στο Ο.Τ. 51. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 3 και 29 του Ν.Δ. της 
17.7.1923 (ΦΕΚ 228Α/16.8.23) «Περί σχεδίων πόλεων 
και κωμών του Κράτους», όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 47Α’), όπως 
μεταγενέστερα τροποποιήθηκαν και συμπληρώθηκαν με 
το Ν.Δ. 1018/1971 (ΦΕΚ 220Α ) περί αρμοδιοτήτων Νο¬ 
μαρχών. 

3. Τις διατάξεις του Ν. 2026/92 (Α’ 43) και το σχετικό 
Π.Δ. 28/28.1.1993 (ΦΕΚ 9/Α/5.2.93) «Καθορισμός αρ¬ 
μοδιοτήτων που διατηρούνται από τον Υπουργό και τις πε¬ 
ριφερειακές υπηρεσίες διανομαρχιακού επιπέδου του 
Υπ.ΠΕ.ΧΩ.Δ.Ε.». 

4. Τις διατάξεις του Ν. 2218/1994 (ΦΕΚ 90/Α/13.7.94) 
«Ίδρυση Νομαρχιακής Αυτοδιοίκησης κ.λπ. και τον Οργα¬ 
νισμό Νομαρχιακής Αυτοδιοίκησης Ιωαννίνων που δημο- 
σιεύθηκε και ισχύει από την 11.5.995 (ΦΕΚ 397Β>. 


5. Το ρυμοτομικό σχέδιο Κοινότητας Καλπακίου Ιωαννί¬ 
νων που εγκρίθηκε με την υπ’ αριθ. 20/6.8.1990 (ΦΕΚ 
567/Δ/16.10.1990) απόφαση Νομάρχη Ιωαννίνων και 
όπως τροποποιήθηκε και ισχύει σήμερα. 

6. Τις υπ’ αριθ. 48/1997 και 91/1997 αποφάσεις του 
Κοινοτικού Συμβουλίου Καλπακίου Ιωαννίνων. 

7. Τη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος του Νομού Ιωαννίνων, όπως αυτή 
διατυπώθηκε με την υπ’ αριθ. 26/12/30.9.97 πράξη του. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού της Κοινότητας και ότι αυξάνονται συνολικά οι κοι¬ 
νόχρηστοι χώροι, αποφασίζουμε: 

Τροποποιείται το ρυμοτομικό σχέδιο της Κοινότητας 
Καλπακίου Ν. Ιωαννίνων στο Ο.Τ. 51 με την αναδιάταξη 
των χώρων του φυλακίου δασοπυρόσβεσης και του χώρου 
στάθμευσης και τον καθορισμό χώρου πνευματικού κέ¬ 
ντρου - κοινοτικού καταστήματος, όπως φαίνεται στο συ¬ 
νημμένο τοπογραφικό διάγραμμα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 16 Οκτωβρίου 1997 
Ο Νομάρχης 

ΝΙΚΟΛΑΟΣ ΖΑΡΜΠΑΑΑΣ 

Αριθ. 12/4733/97 (3) 

Τροποποίηση ρυμοτομικού σχεδίου Χρυσούπολης Ν. Κα¬ 
βάλας στα Ο.Τ. Γ368, Γ369 και Γ367 Φ.Π. 1/05.11. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν.Δ. της 17.7.1923 «περί σχεδίων 
πόλεων κ.λπ.». 

2. Τις διατάξεις του 1337/1983 (ΦΕΚ 33Α') «Επέκταση 
των πολεοδομικών σχεδίων κ.λπ.», όπως τροποποιήθηκαν 
με το Ν. 1512/1985 (ΦΕΚ 4Α’) «Τροπ. και συμπλήρωση 
πολ. διατάξεων κ.λπ.». 

3. Τις διατάξεις του Ν. 3200/1955 (ΦΕΚ 97Α') «Περί 
διοικητικής αποκέντρωσης». 

4. Το Π.Δ. της 16.6.89 (ΦΕΚ 401 Δ/89) για την επέ¬ 
κταση του σχεδίου πόλης Χρυσούπολης. 

5. Το Π.Δ. 183/9.5.86 (ΦΕΚ 70Δ/5.6.86) Έγκριση τρο¬ 
ποποιήσεων σχεδίων πόλεων και καθορισμός όρων δόμη¬ 
σης από τους Νομάρχες. 


6. Την με αρ. 45/97 απόφαση του Δημ. Συμβουλίου 
Χρυσούπολης Ν. Καβάλας. 

7. Την με αρ. 2/91/1997 γνωμοδότηση του ΣΧΟΠ Ν. 
Καβάλας, αποφασίζουμε: 

1) Εγκρίνεται η τροποποίηση του εγκ. σχεδίου Χρυσού¬ 
πολης στα Ο.Τ. Γ368, Γ369 και Γ367, όπως φαίνεται στο 
διάγραμμα που συνοδεύει την απόφαση και υπογράφεται 
από τον προϊστάμενο της ΔΠ και ΠΝ Καβάλας. 

2) Η ισχύς της απόφασης αυτής αρχίζει με τη δημο¬ 
σίευσή της στην Εφημερίδα της Κυβερνήσεως. 

3) Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καβάλα, 15 Οκτωβρίου 1997 
Ο Νομάρχης 

ΙΩΑΝΝΗΣ ΚΑΡΑΤΖΙΩΤΗΣ 




Σ. ΜΠΕΝΕΒΑΣ 

ΑΡΧ ΜΗΧΑΝΙΚΟΣ Α β 

Αριθ. Τ.Κ. 2338 (4) 

Έγκριση τοπικού ρυμοτομικού σχεδίου για τον χαρακτηρι¬ 
σμό χώρου ανέγερσης σχολείου και καθορισμός όρων 

και περιορισμών δόμησης στη συνοικία της Αγ. Παρα¬ 
σκευής του Δήμου Βόλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86 Π.Δ/τος. 

5. Την υπ’ αριθ. 132/97 απόφαση Δημοτικού Συμβου¬ 
λίου Βόλου, με την οποία γνωμοδοτεί για την έγκριση τοπι¬ 
κού ρυμοτομικού σχεδίου καθορισμού χώρου ανέγερσης 
σχολείου στη συνοικία της Αγ. Παρασκευής. 

6. Την ένσταση της Αντιγόνης Μαμούρη και Βασιλικής 
Σδρόλια που υποβλήθηκε κατά της 132/97 απόφασης Δη¬ 
μοτικού Συμβουλίου Βόλου. 

7. Την υπ’ αριθ. 297/97 νέα απόφαση του Δημοτικού 
Συμβουλίου Βόλου, με την οποία απορρίπτει την πιο πάνω 
ένσταση. 

8. Την υπ' αριθ. 19/29.9.97 θέμα Ιο γνωμοδότηση του 
Συμβουλίου Χωροταξίας, Οικισμού και Περιβάλλοντος Ν. 
Μαγνησίας, αποφασίζουμε: 


Εγκρίνουμε τοπικό ρυμοτομικό σχέδιο με τον χαρακτη¬ 
ρισμό χώρου ανέγερσης σχολείου στη συνοικία της Αγ. 
Παρασκευής του Δήμου Βόλου, όπως ειδικότερα απεικο¬ 
νίζεται στο πρωτότυπο τοπογραφικό διάγραμμα με κλί¬ 
μακα 1:500 και υπό στοιχεία (Α, Β, Γ, Δ, Ε, Ζ, Α), που έχει 
θεωρηθεί από τον Δ/ντή ΠΕΧΩΠΕ στις 16.10.97 και απο¬ 
τελεί αναπόσπαστο μέρος της απόφασης αυτής. 

Συγχρόνως, καθορίζουμε τους κάτωθι όρους και περιο¬ 
ρισμούς δόμησης για το συγκεκριμένο οικόπεδο: 

1) Μέγιστος Σ.Δ.: πέντε δέκατα (0,5) 

2) Κάλυψη: σαράντα επί τοις εκατό (40%) της επιφά¬ 
νειας του 

3) Μέγιστο επιτρεπόμενο ύψος: έντεκα μέτρα (11,00 
Μ·)· 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως ακριβές αντίγραφο του πρωτό¬ 
τυπου τοπογραφικού διαγράμματος που την συνοδεύει, θ’ 
αναρτηθεί στον πίνακα ανακοινώσεων του Τ.Κ. και Τ.Ε. 
του Ν. Μαγνησίας, στην οδό Ιωλκού 76 επί Ιδήμερον, για 
να λάβουν γνώση οι ενδιαφερόμενοι. 

Βόλος, 16 Οκτωβρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

